recursal/SuperWikiNEXT-32B huggingface dataset:
**கிளிஸ்தனீஸ்** (*Cleisthenes*, /ˈklaɪsθɪniːz/ *KLYSE-thin-eez*; கிரேக்கம்: Κλεισθένης *Kleisthénēs* அல்லது **Clisthenes** (இலத்தீன்: *Clīsthenēs* ) என்பவர் பண்டைய ஏதென்சின் அரசியலமைப்பை சீர்திருத்தி, கிமு 508 இல் சனநாயக அடிப்படையில் அமைத்த பெருமைக்குரிய ஒரு பண்டைய ஏதெனியன் சட்டமியற்றிய ஆட்சியாளர் ஆவார்.  இந்த சாதனைகளுக்காக, வரலாற்றாசிரியர்கள் இவரை "ஏதெனியன் சனநாயகத்தின் தந்தை" என்று குறிப்பிடுகின்றனர்.  இவர் பிரபுத்துவ அல்க்மேயோனிட் குலத்தைச் சேர்ந்தவர். இவர் மெகாகிள்ஸ் மற்றும் அகாரிஸ்ட்டின் இளைய மகன் ஆவார். இவர் ஏதெனியன் குடிமக்கள் அவையின் அதிகாரத்தை அதிகரித்ததற்காகவும், ஏதெனியன் அரசியலில் பிரபுக்களின் அதிகாரத்தைக் குறைத்ததற்காகவும் புகழ் பெற்றார். 

கிமு 510 இல், எசுபார்டன் படைகள் ஏதெனியர்களுக்கு பிசிசுட்ரேசின் மகனான கொடுங்கோலன் இப்பியாசை அகற்ற உதவியது. எசுபார்த்தாவின் மன்னரான முதலாம் கிளிமினெசால், இசகோரஸ் தலைமையிலான எசுபார்டன் சார்பு சிலவர் ஆட்சியை ஏற்படுத்தினார்.  ஆனால் அவர்களது போட்டியாளரான கிளீஸ்தீனஸ், நடுத்தர வர்க்கத்தின் ஆதரவுடனும், சனநாயகவாதிகளின் உதவியுடனும் ஆட்சியைப் பிடித்தார். கி.மு. 508 மற்றும் 506 ஆம் ஆண்டுகளில் இவ்விசயத்தில் கிளீமினெஸ் தலையிட்டார். ஆனால் அப்போது ஏதெனியர்களின் ஆதரவைப் பெற்ற கிளீஸ்தீனசைத் தடுக்க முடியவில்லை. கிளிஸ்தனீஸ் சீர்திருத்தங்கள் மூலம், ஏதென்சின் அனைத்து குடிமக்களுக்கும் சம உரிமைகள் (சுதந்திர குடிமக்களுக்கு மட்டும்) வழங்கப்பட்டன. மேலும் ஆஸ்ட்ராசிசம் என்னும் நாடுகடத்தல் ஒரு தண்டனையாக நிறுவப்பட்டது.

குறிப்புகள்
-----------

1. ↑  Ober, pp. 83 ff.
2. ↑  R. Po-chia Hsia, Julius Caesar, Thomas R. Martin, Barbara H. Rosenwein, and Bonnie G. Smith, *The Making of the West, Peoples and Cultures, A Concise History, Volume I: To 1740* (Boston and New York: Bedford/St. Martin's, 2007), 44.
3. ↑  Langer, William L. (1968) The Early Period, to c. 500 B.C. An Encyclopedia of World History (Fourth Edition pp. 66). Printed in the United States of America: Houghton Mifflin Company. Accessed: January 30, 2011
4. ↑  Lewis, D. M. (1963). "Cleisthenes and Attica". *Historia: Zeitschrift für Alte Geschichte* **12** (1): 25. பன்னாட்டுத் தர தொடர் எண்:0018-2311. .
5. ↑  Hayek, Friedrich A. von (1960). *The constitution of liberty*. பக். 238-242. .
6. ↑  Robinson, C. A. (1952). "Cleisthenes and Ostracism". *American Journal of Archaeology* **56** (1): 23–24. doi:10.2307/500834. பன்னாட்டுத் தர தொடர் எண்:0002-9114. .

| * பா
* உ
* தொ
கிரேக்க சட்டத்தொகுதியை உருவாக்கியோர் |
| --- |
|  | 
* Aegimius
* Cercidas
* சரோன்தாசு
* கிளீசுத்தனீசு
* Demonax
* Diagoras
* Diocles
* திராகோ
* லைகர்கசு
* Nicodorus
* சோலோன்
* சாலூக்குசு

 |
**வேஸ்ட் நோ ஃபுட்** (WASTE NO FOOD) என்பது என்பது [ இலாப நோக்கற்ற அமைப்பு] அமைப்பு ஆகும் இதன் முதன்மை நோக்கம் மீதமான உணவை மேலாண்மையை செய்வது ஆகும். இந்த அமைப்பு உணவுத் தொழில்துறையில் உள்ள அதிகப்படியான உணவை, தகுதிவாய்ந்த தொண்டுகளுக்கு தேவைக்கு ஏற்ப நன்கொடையாக வழங்குவதற்கான வலைப் பின்னல் அடிப்படையிலான உணவு மீட்பு "சந்தையை" கொண்டு வழங்குகின்றது. நன்கொடையளிக்கும் பண்ணைகள், உணவகங்கள், மளிகை கடைகள் ஆகியவற்றிலிருந்து உணவுப் பொருட்களை நன்கொடைகளாக பெற்று இது பிறருக்கு உதவுகிறது. தொண்டு நிறுவனங்கள் தொடர்ந்து இவர்களால் பராமரிக்கப்படுகின்றன. 

இந்த அமைப்பு 12 வயதான 7 ம் வகுப்பு மாணவனாகிய கிரண் ஸ்ரீதர் என்பவரால் லாபநோக்கின்றி நிறுவப்பட்டது. பே ஏரியாவில் உள்ள ஒரு பள்ளிகளில், உணவு விநியோகம் மற்றும் கழிவுகளை குறைப்பதற்காக இலாப நோக்கமின்றி துவக்கப்பட்டுது. ஸ்ரீதர், இப்போது ஸ்டான்போர்ட் பல்கலைக்கழகத்தில் பணியாற்றினாலும் இன்னும் இந்த அமைப்பின் தலைவராக உள்ளார்.  மீதமான உணவு மேலாண்மை ஆரம்பத்தில் சிலிக்கான் பள்ளத்தாக்கு பகுதியில் கவனம் செலுத்தியது , பிறகு சான் பிரான்சிஸ்கோவுக்கு விரிவாக்கப்பட்டது.

மேற்கோள்கள்
-----------

1. ↑  "Boy wants people to pass extra food to hungry". KGO-TV. August 24, 2011. Retrieved 30 April 2014.
2. ↑  "Who We Are". Waste No Food website. Retrieved 30 April 2014.
3. ↑  Sovern, Doug (April 1, 2012). "Bay Area Teen Takes Innovative Approach To Helping The Hungry". CBS San Francisco. Retrieved 30 April 2014.
**நாராயண கட்டா** (*Narayanaghatta*) என்பது கருநாடகத்தின், பெங்களூர் நகர மாவட்டம், ஆனேகல் வட்டத்தில் உள்ள முத்தநல்லூர் ஊராட்சிக்கு உட்பட்ட ஒரு சிற்றூர் ஆகும்.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 30 கிலோமீட்டர் தொலைவில் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 204.73 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 253 வீடுகள் உள்ளன. கிராமத்தின் மொத்த மக்கள் தொகையானது 1,060 ஆகும். இதில் பெண்களின் எண்ணிக்கை 521 என்றும், ஆண்களின் எண்ணிக்கை 539 என்றும் உள்ளது. கல்வியறிவு பெற்றவர்கள் விகிதம் 68.96% ஆகும். இதில் ஆண்களின் எழுத்தறிவு விகிதம் 74.03% என்றும், பெண்களின் எழுத்தறிவு விகிதம் 63.72% என்றும் உள்ளது. ஊரின் அஞ்சல் குறியீட்டு எண் 560099 ஆகும்.

மேற்கோள்கள்
-----------

1. ↑  "Route Number: 351". *BMTC Online Bus Route Information System*. 27 September 2007 அன்று மூலம் பரணிடப்பட்டது. 27 September 2007 அன்று பார்க்கப்பட்டது.
2. ↑  "Narayanaghatta Village in Anekal (Bangalore) Karnataka - villageinfo.in". *villageinfo.in*. 2023-07-04 அன்று பார்க்கப்பட்டது.
**சிம்மளதேசம் ( சிங்கள தேசம்)** பாண்டியதேசத்திற்கு கிழக்கிலுள்ள இராமேசுவரத்திற்கு வெகு தொலைவில் நான்கு பக்கமும் கடலால் சூழப்பட்ட விசாலமான பூமியில் பரவி இருந்த, இருக்கிற தேசம்.

இருப்பிடம்
----------

இந்த **சிம்மள( சிங்கள தேசம்)**தேசத்தில் பூமி வடக்கே குருகலாகவும், தெற்கே அகன்றும், நடுவில் உயர்ந்தும், கடல் ஓரங்களில் சரிந்தும் மேடும், பள்ளமும், காணப்படும்.

மலை, காடு, விலங்குகள்
---------------------

இந்த தேசத்தில் நிறைய மலைகள் உண்டு, இவற்றில் **சிம்மகிரி** என்பதே மிகவும் உயரமானது. சிறு, சிறு குன்றுகளும், சிறு, சிறு காடுகளும் செழிப்பான நல்ல பூமி அதிகமாகவும் இருக்கும். இம்மலையிலிருந்து **வேணா** என்னும் நதி கிழக்குமுகமாய் ஓடி கிழக்குக் கடலுடன் இணைகிறது.

நதிகள்
------

இந்த சிம்மள( சிங்கள தேசம்) தேசத்தில், **சிம்மகிரி** என்ற மலையில் உற்பத்தியாகும் **வேணா** நதி சிம்மள( சிங்கள தேசம்)தேசத்தை செழிக்க வைக்கின்றது.

வேளாண்மை
--------

இந்த சிம்மள( சிங்கள தேசம்)தேசத்தில் நெல், வாழை, கரும்பு, போன்ற பயிர்களும் விளைகின்றது.

சிறப்பு
-------

இந்த சிம்மள( சிங்கள தேசம்)தேசத்தில், **வேணா** நதி கடலில் கலக்குமிடத்தில் அழகிய வெண்முத்துக்கள் சிறப்பு வாய்ந்த தாகும்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 273 -
3. 1 2  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 270-
**சிம்பல்பரா தேசிய பூங்கா** (**Simbalbara National Park)** இந்தியாவில் உள்ள தேசிய பூங்காவாகும். இது இமாச்சலப் பிரதேசத்தின் சிர்மெளர் மாவட்டத்தின் பாண்டா பள்ளத்தாக்கில், அரியானாவின் எல்லையில் அமைந்துள்ளது. அடர்த்தியான சால் காடுகளைக் கொண்டிருக்கின்றது. இந்த பாதுகாக்கப்பட்ட வனப்பகுதியானது 1958ஆம் ஆண்டில் சிம்பல்பாரா வனவிலங்கு சரணாலயமாக 19.03 சதுர கிலோ மீட்டர் பரப்பில் உருவாக்கப்பட்டது. 2010ல் 8.88 சதுர கிலோ மீட்டர் பரப்பளவு சேர்க்கப்பட்டு தேசிய பூங்காவாக மாற்றப்பட்டது. தற்பொழுது சுமார் 27.88 சதுர கிலோமீட்டர்கள் (10.76 sq mi) பரப்பளவில் இந்த பூங்கா அமைந்துள்ளது. இந்த பூங்காவின் பள்ளத்தாக்கில் வற்றாத நீரோடை ஒன்று உள்ளது. இமாச்சல பிரதேசத்தின் போக்குவரத்து மற்றும் சுற்றுலாத் துறை இந்த பூங்காவை அதன் இயற் வடிவத்தில் பாதுகாத்து வருகின்றது.

சிம்பல்பாரா வன ஓய்வு இல்லம் புருவாலாவிலிருந்து சாலைகள் மூலம் நன்கு இணைக்கப்பட்டுள்ளது. இந்த இல்லத்திலிருந்து பள்ளத்தாக்கின் அழகிய காட்சிகளை ரசிக்கலாம். கோரல், கடமான் மற்றும் புள்ளிமான் ஆகியவை இங்கு காணப்படும் பொதுவான விலங்குகளாகும். அருகிலுள்ள காடுகளில் வனத்தினைச் சுற்றிப் பார்க்க நடைபாதைகள் உள்ளன. அக்டோபர் மற்றும் நவம்பர் மாதங்களில் பூங்காவைச் சுற்றிப்பார்க்கச் சிறந்த நேரம்.

அணுகல்
------

* அருகிலுள்ள விமான நிலையம்: சண்டிகர் (நஹானிலிருந்து 87 கி.மீ)
* ரயில்வே: அருகிலுள்ள ரயில் பாதை அம்பாலா கேண்டில் உள்ளது. (நஹானிலிருந்து 63 கி.மீ)
* சாலை வழியாக: நஹான் சாலை வழியாக நன்கு இணைக்கப்பட்டுள்ளது, பல நகரங்கள் மற்றும் சுற்றுலா இடங்களுடன் இணைக்கப்பட்டுள்ளது.
* அருகிலுள்ள கிராமம்: சிம்பல்பராவுக்கு எதிரே உள்ள பால்கோரி

குறிப்புகளும் மேற்கோள்களும்
---------------------------

1. ↑  Department of Forest, Government of Himachal Pradesh (28 July 2010). "Department Notification Number FFE-B-F(6)11/2005, Simbalbara National Park" (PDF). ENVIS Centre on Wildlife & Protected Areas. 11 November 2017 அன்று மூலம் (PDF) பரணிடப்பட்டது.
2. ↑  "காப்பகப்படுத்தப்பட்ட நகல்". 2015-09-28 அன்று மூலம் பரணிடப்பட்டது. 2020-10-18 அன்று பார்க்கப்பட்டது.
3. ↑  "Simbalbara sanctuary @surfindia.com". 2007-09-27 அன்று மூலம் பரணிடப்பட்டது. 2020-10-18 அன்று பார்க்கப்பட்டது.
4. ↑  "Himachal Tourism Dep". 2010-03-24 அன்று மூலம் பரணிடப்பட்டது. 2021-09-30 அன்று பார்க்கப்பட்டது.

வெளி இணைப்புகள்
---------------

* himachaltourism.nic.in பரணிடப்பட்டது 2007-01-15 at the வந்தவழி இயந்திரம்
* hptdc.gov.in பரணிடப்பட்டது 2019-03-15 at the வந்தவழி இயந்திரம்
**பாக்டசுடு** (Pakdasht, பாரசீக மொழி: پاكدشت‎, பிற பெயர்கள்: Pākdasht, Palasht, Palesht, Palishth, Polasht, and Pol Dasht) என்ற நகரமானது பாக்டசுடு கவுன்டியில் உள்ள நகரமாகும். பாக்டசுடு கவுன்டியின் தலைநகரமாக, இந்நகரம் இருக்கிறது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின் படி, 32,625 குடும்பங்கள் இந்நகரத்தில் இருந்தனர். அக்குடும்ப உறுப்பினர்களின் ஒட்டுமொத்த எண்ணிக்கை 126,281 நபர்கள் ஆக இருந்தது. தெகுரான் நகரத்தின் தென்கிழக்குத் திசையில் 25 கிலோமீட்டர்கள் (16 mi) தொலைவில் இந்நகரம் அமைந்துள்ளது.

புவியிடம்
---------

ஈரானின் 31 மாகாணங்கள்
தெகுரான் மாவட்டங்கள்
ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ள நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும், 16 கவுன்டிகள்(county) என்று அழைக்கப்படும், தமிழகத்தின் மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பாக்டசுடு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, பாக்டசுடு (Pakdasht County شهرستان پاكدشت ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது. 1991 ஆம் ஆண்டு இந்த நகரமானது, நகராட்சி என்ற நகராண்மை கழக ஆட்சிப் பகுதியாக உயர்ந்தது.

மக்கள் தொகை
-----------

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 236,319 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 206,490 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +14.45% அதிகரித்துள்ளது.

குறிப்புகள்
-----------

1. 1 2
2. ↑  ""CESWW" – Definition of Central Eurasia". Cesww.fas.harvard.edu. 5 August 2010 அன்று மூலம் பரணிடப்பட்டது. 1 August 2010 அன்று பார்க்கப்பட்டது.
3. ↑  "Iran Guide". *National Geographic*. 14 June 2013. 12 December 2009 அன்று மூலம் பரணிடப்பட்டது. 21 June 2013 அன்று பார்க்கப்பட்டது.
4. ↑  Beaumont, Blake & Wagstaff 1988, ப. 16.
5. ↑  Koppes, CR (1976). "Captain Mahan, General Gordon and the origin of the term "Middle East"". *Middle East Studies* **12**: 95–98. doi:10.1080/00263207608700307.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அழுகணி சித்தர்** |

3

**அழுகணிச் சித்தர் பாடல்** அழுகணிச் சித்தர் என்பவரால் பாடப்பட்டது. அழுகின்ற இசையின் பாணியில் பாடல்கள் உள்ளன. 32 கலித்தாழிசைப் பாடல்கள் இவற்றில் இடம்பெற்றுள்ளன.

"கண்ணம்மா என விளித்துச் சித்தர் பாடும் பாடல்களிலே துன்பச் சுவை மிகுந்து காணப்படுகின்றது. உலகியல்பையும் தத்துவ அறிவையும் புலப்படுத்தும் பாடல்களிலே உருவகமாக அமையும் செய்திகள் அதிகமாக உள்ளன."

அழுகுணிச் சித்தரின் பாடல் ஒன்று
-------------------------------

*புல்லர் இடத்திப்போய்ப் பொருள் தனக்குக் கையேந்தி*
*பல்லைமிகக் காட்டிப் பரக்க விழிக்கிறண்டி!*
*பல்லை மிகக் காட்டாமல் பரக்க விழிக்காமல்*
*புல்லரிடம் போகாமல் என் கண்ணம்மா!*
பொருள்:

நல்வழியைக் கைவிட்டுத் தீ நெறியிலே நடப்போர் துறவு வேடம் பூண்டிருந்தாலும் உணவுக்கும் உடைக்கும் திண்டாடுவார்கள். மானந்துறந்து, பொருள் வேண்டி கையேந்தி பல்லைக்காட்டி பரக்கப் பரக்க விழிப்பார்கள். இந்நிலையை அழுகணிச் சித்தர் தன்மேல் ஏற்றிப் பாடுகிறார். நான் இந்நிலையில் இருக்கின்றேன். என்னுடைய இந்நிலையை போக்க வேண்டும். எனக்கு அருள்வாயாக. பொருளைத் தரவேண்டும் என்று சத்தியை வேண்டுகிறார்.

வெளியீடுகள்
-----------

* *பதினெண் சித்தர்கள் பெரிய ஞானக்கோவை* (முருகேசநாயகர் 1899, வி. சரவணமுத்துப்பிள்ளை 1907)
* *பதினெண்சித்தர் பெரிய ஞானக்கோவை என வழங்கும் சித்தர் பாடல்கள்* (அரு இராமநாதன், 1959)

மேற்கோள்கள்
-----------

1. ↑  ஞானக்கோவை என வழங்கும் சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 - பக்கம் 233-237
2. ↑  
	* *இந்துக்கலைக் களஞ்சியம்* (பொ. பூலோகசிங்கம், 1990, கொழும்பு)
3. ↑  
	* *சித்தர்கள் கலைக் களஞ்சியம்* (எஸ்.ஆர். சங்கரலிங்கனார், 1997, சித்தாசிரமம், சென்னை)

இவற்றையும் பார்க்கவும்
----------------------

* அகப்பேய்ச் சித்தர் பாடல்

வெளி இணைப்புகள்
---------------

* சித்தர் பாடல்கள் தொகுப்பு 1 (மதுரைத் திட்டம்) பரணிடப்பட்டது 2007-11-24 at the வந்தவழி இயந்திரம்
**நாராயண கவசம்**   என்னும் நூல் பற்றிய செய்தி பாகவதம் ஆறாம் கந்தம் என்னும் பிரிவில் வருகிறது. இந்தக் கவசத்தை விச்சுவரூபன் என்பவன் இந்திரனுக்குச் சொல்லித்தந்தானாம். இந்திரன் அவுணர்களோடு போரிட்டபோது இந்த மந்திரத்தைச் சொல்லி வெற்றி பெற்றானாம். நாராயண கவசத்தில் 25 பாடல்கள் உள்ளன. வெற்றி பெற்றதைக் கூறும் பாகவதப் பாடல்

##### நாலெழுத்து மந்திரம்

பத்தி செய்தாயினும் பகை செய்தாயினும்  

வித்தகன் ஒருவன் பேர் விளம்பற்கு ஆயினும்  

ஒத்த **நாராயணா** என உரைப்பரேல்  

கொத்து வெம் பாதகம் குலைந்து நீங்குமே  

  

தும்மினும் இருப்பினும் துயரம் மிக்கு உளம்  

விம்மினும் வீழினும் வினை செய் போதினும்  

அம்ம **இந் நாலெழுத்து** அறைவரேல் அவர்  

செம்மலர் மால் பதம் நேர்தல் திண்ணமே

##### நாராயண கவசப் பாடல்

மலர்ந்த செங்கமல மலர்மகள் மரு ஆர் மார்வமும் வாளி கேடகம் வாள்   

இலங்கு எழில் ஆழி வளை கதை பாசம் இருஞ்சிலை தரித்த வெண் கரமும்  

நலம் தரு கலுழன் புயத்து இனிது உறைந்த நளின மென் பாதமும் ஆக  

வலம் தர முன்வந்த தெங்கு மெய் பொழுதும் மாயவன் மருணையில் **காக்க**  

  

புகழ் பெறு மீன் உரு எடுத்த புங்கவன்  

அகம் மகிழ்தந்து நீ அடைந்து **காக்க**; இச்  

சகமிசை வாமணன் சார்ந்து **காக்க**; வேர்  

மிகு நிலம் அளந்த மால் விசும்பில் **காக்கவே**  

  

பன்னிய வரை முதல் பல அரண்களில்   

துன்னு வெம் சமத்திடைத் தோன்றலுற்று முன்  

மன்னு வெம் கனகனை மாய்த்த மைந்துடை  

நன்னலம் சேர்தர மடங்கல் **காக்கவே**

##### மேலும்

**Page Module:Hatnote/styles.css has no content.**

கவசம் தொடர்புடைய கட்டுரைகளை கவசம் (பக்கவழி) பக்கத்தில் காணலாம்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 239.
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 183.
3. ↑  பாடல்கள் பொருள்நோக்கில் சொற்பிரிப்பு செய்யப்பட்டுள்ளன
**நாராயண பிரம்மேந்திரர்** என்பவர் திருச்சிராப்பள்ளி மாவட்டத்திலுள்ள காட்டுப்புத்தூரில் சமாதியடைந்த சித்தராவார். இவர் பழனி செல்வதற்காக திருச்சியிலிருந்து புறப்பட்டு கரூர் மார்கமாக செல்லும் போது காட்டுப்புத்தூருக்கு வந்து தங்கினார். இவர் தனது 120வது வயதில் காட்டுப்புத்தூரில் சமாதியடைந்தார். இவருடைய சமாதி நாராயண பிரம்மேந்திரர் மடம் என அழைக்கப்படுகிறது. இவருடைய வரலாறு *நாராயண பிரம்மேந்திரர் சரிதம்* என்ற நூலில் பதிவாகியுள்ளது. *பிரம்மேந்திர கீதம்* என்ற நூலில் பிரம்மேந்திரரின் வாழ்க்கை வரலாறு பாடல் வடிவில் பதியப்பட்டுள்ளது.

நாராயண பிரம்மேந்திரரின் ஐம்பொன்னாலான சிலை

பிறப்பும் இளமையும்
------------------

நாராயண பிரம்மேந்திரர் ஆந்திர மாநிலத்திலுள்ள வேட்கூர் எனுமிடத்தில் பிறந்தார். இவரது தந்தையார் வேங்கடாசல ரெட்டி ஆவார். கல்வியைக் கற்றப்பிறகு இலக்குமி என்பவரை திருமணம் செய்துகொண்டு குழந்தைகளைப் பெற்று இல்லறத்தில் வாழ்ந்தார். இரு குழந்தைகளையும் வளர்த்து திருமணம் செய்து வைத்தார்.

துறவரம்
-------

நாராயண பிரம்மேந்திரரின் கனவில் வந்த அம்பிகை துறவரம் மேற்கொள்ளச் சொல்ல, அவர் துறவரம் மேற்கொண்டார். அவருடைய உறவினர்கள் அவரைத் தேடி சித்தூரில் இருப்பதை அறிந்து சென்றார்கள். நாராயண பிரம்மேந்திரர் தன்னுடைய நிலையை விளக்கிச் சொல்ல அவரை உறவினர்கள் விட்டுவிட்டனர். சித்தூரிலிருந்து திருப்பதி செல்ல முனைந்தார்.

தமிழக வருகை
-----------

சித்தூரிலிருந்து திருப்பதி செல்ல நினைத்தார். திருப்பதி ஏழுமலையான் மேல் நூறு விருத்தங்களைப் பாடினார். ஆனால் திருப்பதி செல்ல வேண்டாமென அம்பிகை கனவில் தோன்றி கூறினாள். அதனால் தென்பகுதியான தமிழகத்திற்கு நாராயணர் வந்தார். இங்கு சிலரிடம் துறவிகளுக்கான இடத்தினைப் பற்றி கேட்டார். அவர்கள் பழனியைப் பற்றிக் கூற பழனிக்கு செல்ல உத்தேசித்தார்.

காட்டுப்புத்தூர் வருகை
----------------------

பழனி செல்வதற்காக திருச்சியிலிருந்து புறப்பட்டு கரூர் மார்கமாக செல்லும் போது, காட்டுப்புத்தூரில் அப்போதிருந்த ஜமிந்தார் துறவிகளைக்கு அன்னதானமும், அரைக்காசும் கொடுப்பதைக் கேட்டு அறிந்து கொண்டார். அவருடன் வந்த சில துறவிகளுடன் நாராயணர் காட்டுப்புத்தூருக்கு வந்தார். காட்டுப்புத்தூரில் சந்திரசேகரப் பிள்ளை,செவ்வைத்தியலிங்கம் பிள்ளை,சஞ்சீவி உபாத்தியாயர் ஆகியோர் நாராயணரின் அருமையை உணர்ந்து காட்டுப்புத்தூரிலேயே தங்கிடும்படி வேண்டுகோள் விடுத்தனர். அதனால் பழனி செல்வதை மறந்து காட்டுப்புத்தூரில் தங்கினார்.

கடந்து 2012ல் நாராயண பிரம்மேந்திரரின் 100வது குருபூசை விழா கொண்டாடப்பட்டது.

சமாதி
-----

நாராயண பிரம்மேந்திரர் காட்டுப்புத்தூரில் அறுபத்து மூன்று வருடங்கள் வாழ்ந்தார். பின்பு கிபி 1912 (கலியுகம் 5012 விரோதிகிருது வருடம்) கேட்டை நட்சத்திரமான, மாசி மாதம் 28ம் தேதி சமாதியடைந்தார். அவருடைய சமாதியில் சிவலிங்கம் பிரதிஸ்ட்டை செய்யப்பட்டுள்ளது. இந்த சமாதியை மடமாக மாற்றி எண்ணற்ற சாதுக்களும், துறவிகளும் வருகின்ற இடமாக மாற்றினர். இது காட்டுப்புத்தூர் நாராயண பிரம்மேந்திர மடாலயம் என்ற பெயரில் அழைக்கப்படுகிறது.

இவருடைய குரு பூசை மாசிமாதம் கேட்டை நட்சத்திரத்தன்று கொண்டாடப் படுகிறது. கடந்து 2012ல் நாராயண பிரம்மேந்திரரின் 100வது குருபூசை விழா கொண்டாடப்பட்டது.

சிலை திருட்டு
-------------

காட்டுப்புத்தூர் மக்களால் 1920 ஆம் ஆண்டு இரண்டு அடியில் நாராயண பிரம்மேந்திரரின் சிலை ஐம்பொன்னால் செய்யப்பட்டது. 12 பிப்ரவரி 2018ல் அச்சிலை திருடப்பட்டது. இச்சிலையானது 98 ஆண்டுகள் பழமையானதாகும்.

கருவி நூல்
----------

பிரம்மேந்திரகீதம்

ஆதாரங்கள்
---------

1. ↑  தொட்டியம் அருகே மடாலயத்தில் துறவி சிலை திருட்டு - தினமணி 13th February 2018
**சிம்மதேசம்**  வங்கதேசத்திற்கு நேர்கிழக்கிலும் காமரூபதேசத்திற்கு தெற்கிலும், **பிரம்மபுத்ரா**  நதியின் மேற்கு கரையில் உதயகிரி வரையிலும் பரவி இருந்த தேசம்.

இருப்பிடம்
----------

இந்த தேசத்தின் பூமிமட்டம் இதற்கு கிழக்கே ஓடும் **பிரம்மபுத்ரா**  நதியின் அடிக்கரை வரை பூமி சமமாக இருப்பதால் மிகவும் செழிப்புடன் இருக்கிறது.

மலை, காடு, விலங்குகள்
---------------------

இந்த தேசம் சிம்மதேசத்தின் பூமி இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் இல்லை.

நதிகள்
------

இந்த சிம்மதேசத்தின் மேற்குபாகத்தில் தெற்குமுகமாய் ஓடும் **ரேவதிநதி** பல பிரிவுகளாய் பிரிந்து ஓடி இந்த தேசத்தை செழிக்க வைக்கின்றது. **பிரம்மபுத்ரா**  நதியின் சில பிரிவுகளும் இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 207 -
**சிம்சோன்** (எபிரேயம்: שמשון‎, ஆங்கிலம்: *Samson*, **சாம்சோன்**, அரபு மொழி: شمشون‎) எனப்படும் "சூரிய மனிதன்" எனும் பொருளுடையவர் (அரபு மொழி: شمشون‎) ரனாகில் (எபிரேய விவிலியம்) நீதித் தலைவர்கள் அதிகாரங்கள் 13 முதல் 16 வரை உள்ள பகுதியில் குறிப்பிடப்பட்டுள்ள பழைய இசுரவேலரின் நீதித்தலைவர் ஆவார்.

விவிலியத்தின்படி இஸ்ரயேல் மக்களைப் பிலிஸ்தியர்களின் கையிலிருந்து விடுவிக்கக் கடவுளால் மிகுந்த ஆற்றல் அளிக்கப்பட்டவர் ஆவார். இவர் தம்மீது கர்ச்சித்துக்கொண்டு பாய்ந்த சிங்கக்குட்டி ஒன்றை இரண்டாக வெறுங்கையால் கிழித்தார் எனவும் ஒரு கழுதையின் பச்சைத் தாடை எலும்பைக் கொண்டு ஆயிரம் பேரைக் கொன்றார் எனவும் விவிலியத்தின் பழைய ஏற்பாடு குறிக்கின்றது.

இசுரேலில் உள்ள டெல் டெசோராவின் இவரின் அடக்க இடம் இருப்பதாக யூதரும், கிறித்தவரும் நம்புகின்றனர்.

குறிப்புக்கள்
-------------

1. ↑  Van der Toorn et. al.. *Dictionary of deities and demons in the Bible*. கூகுள் புத்தகங்கள். பக். 404. .
2. ↑  Rogerson, John W. (1999). *Chronicle of the Old Testament Kings: the Reign-By-Reign Record of the Rulers of Ancient Israel*. London: Thames & Hudson. பக். 58. பன்னாட்டுத் தரப்புத்தக எண்:0-500-05095-3. .
3. ↑  Porter, J. R. (2000). *The Illustrated Guide to the Bible*. New York: Barnes & Noble Books. பக். 75. பன்னாட்டுத் தரப்புத்தக எண்:0-7607-2278-1. .
4. ↑  Old Testament, 316-317

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Samson***   
என்பதின் ஊடகங்கள் உள்ளன. 

* 'Samson' by Solomon Solomon
பலவந்தப்படுத்தி பொது அதிகாரங்களை, ஜப்பான் அங்கிகரித்த அமைச்சரான லீ வாங்-யொங்விடம் கொரிய பேரரசர் ஆகஸ்ட் 22, 1910 அளித்தார்.
**ஜப்பான்-கொரியா இணைப்பு ஒப்பந்தம்** (இறகனா:にっかんへいごうじょうやく, நிக்கான் ஹெய்ங்கோ ஜோயகு) 1910ம் ஆண்டு ஆகஸ்ட் 22 தேதி கொரியா மற்றும் ஜப்பானிய பேரரசின் பிரதிநிதிகளால் ஒப்புக்கொள்ளப்பட்டு, பொது மக்களுக்குத் தெரிவிக்கப்பட்டது. ஆகஸ்ட் 29 தேதியில் இது நடைமுறைக்கு வந்த இந்த ஒப்பந்தத்தின் மூலம், கொரியாவை ஜப்பானிய அரசு நிர்வகிக்கத் தொடங்கியது. இந்த ஒப்பந்தத்தில் மொத்தம் எட்டு முக்கிய அம்சங்கள் இருந்தன. முதலாம் அம்சத்தின்படி கொரியப் பேரரசர், ஜப்பானிய பேரரசருக்கு கொரியாவின் அனைத்து அரசுரிமைகளை முழுமையாகவும் நிரந்தரமாகவும் ஒப்படைத்துவிட்டார். ஆனால் இந்த ஒப்பந்ததை ஜப்பானை எதிர்த்த கொரிய தேசியவாதிகள் ஏற்றுக் கொள்ளவில்லை. இரண்டாம் உலகப் போருக்குப் பின் உருவான தென் கொரிய அரசும் இந்த ஒப்பந்தத்தை ஏற்றுக்கொள்ளவில்லை. 1965 இல் இரு நாடுகளுக்கிடையே கையெழுத்தான அடிப்படை உறவுகள் ஒப்பந்தம் இந்த இணைப்பு ஒப்பந்ததையும் இதன் பின்னால் கையெழுத்தான அனைத்து ஒப்பந்தங்களையும் ரத்து செய்தது.

வெளி இணைப்புகள்
---------------

* ஜப்பான் – கொரியா இணைப்பு ஒப்பந்தத்தின் உரை (ஆங்கிலம்) பரணிடப்பட்டது 2015-09-11 at the வந்தவழி இயந்திரம்
**சொற்பொருள் ஆய்வியல்** (*Semantic analysis*) பற்றிய படிப்பு செமஸியாலிஜி என்று வார்தை கிரேக்கத்தில் உள்ள ‘செமஸியா’ என்ற வார்த்தையிலிருந்து உருவாக்கப்பட்டது. செமஸியா என்றால் அடையாளம் என்று பொருள்படும். செமஸியாலஜி என்பது வார்த்தைகள் எவ்வாறு உருவாக்கப்படுகிறது என்பதைப் பற்றி பயிலும் படிப்பு.இந்த வார்த்தை கிறிஸ்டியன் கார்ல் ரெய்சிங் என்ற ஜெர்மனியர் 1825ம் ஆண்டு முதலில் பயன்படுத்தினார். இது ஆங்கிலத்திலிருந்து மொழிபெயர்க்கப்பட்டது.

இதனையும் பார்க்கவும்
--------------------

* எழுத்து பாகுபடுத்தி
* மொழிபெயர்ப்பு

சான்றுகள்
---------

* Liddell, Henry George; Scott, Robert; A Greek–English Lexicon at the Perseus Project

```
*  The word is derived from the Ancient Greek word σημαντικός (semantikos), "related to meaning, significant", from σημαίνω semaino, "to signify, to indicate", which is from σῆμα sema, "sign, mark, token". The plural is used in analogy with words similar to physics, which was in the neuter plural in Ancient Greek and meant "things relating to nature".
*  Chambers Biographical Dictionary,5e.1990,p. 202
* Neurath, Otto; Carnap, Rudolf; Morris, Charles F. W. (Editors) (1955). International Encyclopedia of Unified Science. Chicago, IL: University of Chicago Press.
* Cruse, Alan; Meaning and Language: An introduction to Semantics and Pragmatics, Chapter 1, Oxford Textbooks in Linguistics, 2004; Kearns, Kate; Semantics, Palgrave MacMillan 2000; Cruse, D. A.; Lexical Semantics, Cambridge, MA, 1986.
* Kitcher, Philip; Salmon, Wesley C. (1989). Scientific Explanation. Minneapolis, MN: University of Minnesota Press. p. 35.
* Trofimova, I (2014). "Observer bias: how temperament matters in semantic perception of lexical material". PLoS ONE. 9 (1): e85677. doi:10.1371/journal.pone.0085677.
* Trofimova, I (1999). "How people of different age sex and temperament estimate the world". Psychological Reports. 85/2: 533–552.
* Trofimova, I (2012). "Understanding misunderstanding: a study of sex differences in meaning attribution". Psychological Research. 77/6: 748–760. doi:10.1007/s00426-012-0462-8.
*  Barsalou, L.; Perceptual Symbol Systems, Behavioral and Brain Sciences, 22(4), 1999
*  Langacker, Ronald W. (1999). Grammar and Conceptualization. Berlin/New York: Mouton de Gruyer. ISBN 3-11-016603-8.
```
இதனையொத்த நோய் குறித்து அறிய, காண்க சிரங்கு.

**சொறி**  (*Scabies*, பெயர்க்காரணம்:சொறிதல் என்பதிலிருந்து) அல்லது **அளவன்** ) பொதுவழக்கில் **ஏழாண்டு அரிப்பு**, ஓர் ஒட்டுவாரொட்டி தோல் தொற்று நோயாகும். இது மாந்தர்களிடத்தும் விலங்குகளிடத்தும் ஏற்படக்கூடும். உலக சுகாதார அமைப்பு இதனை நீர் தொடர்பான நோயாக வகைப்படுத்தி உள்ளது.. இந்நோயானது *சார்கோப்டெசு இசுகாபீ* என்ற மிகச் சிறிய, பொதுவாக நேரடியாக கண்ணுக்குப் புலப்படாத, ஒட்டுண்ணியால் ஏற்படுகின்றது. இந்த ஒட்டுண்ணி பாதிக்கப்பட்டவர் தோலிற்கு கீழே குழிகளமைப்பதால் ஒவ்வாமை ஏற்பட்டு தீவிர நமைச்சல் ஏற்படுகின்றது. விலங்குகளில் தொடர்புடைய ஆனால் வேறு ஒட்டுண்ணியால் ஏற்படும் நோய்த்தொற்று *சார்கோப்டிக் மாஞ்சே* எனப்படுகிறது. 

இந்த நோய்தொற்று பொருட்கள் மூலமாக பரப்பப்படலாம் எனினும் பெரும்பாலும் தோலுடன் தோல் தொடுவதாலேயே தொற்றுகிறது; நீண்ட தொடர்பு கூடுதலான தீவாய்ப்பை ஏற்படுத்துகிறது. முதல்முறை தொற்றுக்கள் மூலமான நோய் அறிகுறிகள் வெளிப்பட நான்கிலிருந்து ஆறு வாரங்கள் ஆகின்றன. மீள்தொற்றில் அறிகுறிகள் 24 மணிக்குள்ளாகவே தெரியக்கூடும். நோய் அறிகுறிகள் ஒவ்வாமையால் ஏற்படுவதால் தோன்றுவதற்கு காலம் கழிவதைப் போலவே ஒட்டுண்ணிகளை முழுமையாக அழித்த பின்னரும் மறைவதற்கு நாட்கள் செல்லும். முன்பு *நார்வே சொறி* எனப்பட்ட *பக்கு உதிர்வு சொறி* (Crusted scabies) நோய் எதிர்பாற்றலைக் குறைக்கும் மிகத் தீவிரவகையான நோய்த்தொற்றாகும்.

* காலில் சொறிகாலில் சொறி
* தோளில் சொறிதோளில் சொறி
* கையில் சொறிகையில் சொறி
* விரல்களில் சொறிவிரல்களில் சொறி
* பொதுவாக சொறி அரிப்புக்கள் வரக்கூடிய இடங்கள்பொதுவாக சொறி அரிப்புக்கள் வரக்கூடிய இடங்கள்
* சொறியின் வாழ்க்கை வட்டம்சொறியின் வாழ்க்கை வட்டம்
* சொறி ஒட்டுண்ணி குறித்த ஒளிதம்

மேற்கோள்கள்
-----------

1. ↑  Gates, Robert H. (2003). *Infectious disease secrets* (2. ). Philadelphia: Elsevier, Hanley Belfus. பக். 355. பன்னாட்டுத் தரப்புத்தக எண்:978-1-56053-543-0. .
2. ↑  "WHO -Water-related Disease". World Health Organization. 2010-10-10 அன்று பார்க்கப்பட்டது.
3. ↑  CDC web site > DPDx - Laboratory Identification of Parasites of Public Health Concern > Scabies

வெளி இணைப்புகள்
---------------

விக்கிமீடியா பொதுவகத்தில்,  
 ***சொறி***   
என்பதின் ஊடகங்கள் உள்ளன. 

* American Academy of Dermatology pamphlet on Scabies
* Scabies FAQ from the National Pediculosis Association
* Scabies Information from Head Lice Center
**மரியா சொலெடாட் அல்வியர் வாலென்சுயெலா**  (Maria Soledad Alvear Valenzuela) (சான் டியேகோ செப்டம்பர் 17, 1950) சிலி நாட்டு வழக்கறிஞர் மற்றும் அரசியல்வாதி ஆவார். சிலி கிறித்தவ சனநாயக கட்சியின் சார்பாக கிழக்கு சான்டியேகோ மாநகர வலயத்திலிருந்து மக்களவை (செனட்) உறுப்பினராக தேர்ந்தெடுக்கப்பட்டுள்ளார். கிறித்தவ சனநாயகக் கட்சியின் தலைவராக 2006-08 ஆண்டுகளில் இருந்தவர். பாட்ரிசியோ ஆல்வின், எடுயார்டோ பிரை ரூசு டாக்லெ மற்றும் ரிகார்டோ லாகோசு அரசுகளில் அமைச்சராகப் பணி புரிந்தவர். லகோசு அரசில் சிலி நாட்டு வ,லாற்றிலேயே முதன்முறையாக ஓர் பெண் வெளியுறவு அமைச்சராக பொறுப்பாற்றினார். 2005ஆம் ஆண்டுக்கான குடியரசுத் தலைவர் தேர்தல்களில் தன் கட்சியின் வேட்பாளராக போட்டியிட்டார். முன்னதாக ஆல்வின் அரசில் மகளிர்நல அமைச்சராகப் பணிபுரிந்தார். எடுயார்டோ ரூசு அரசில் நீதித்துறை அமைச்சராகப் பணியாற்றி குற்றவியல் சட்டங்களை முற்றிலுமாக காலனியாதிக்கச் சட்டங்களிலிருந்து மாற்றியமைத்தார்.

வெளியிணைப்புகள்
---------------

விக்கிமீடியா பொதுவகத்தில்,  
 ***சொலெடாட் அல்வியர்***   
என்பதின் ஊடகங்கள் உள்ளன. 

* Official senatorial campaign site பரணிடப்பட்டது 2019-04-19 at the வந்தவழி இயந்திரம் (In Spanish)
* Alvear quits race to lead Chile (BBC News)

.
**சொலமன் தீவுகள்** (*Solomon Islands*) மெலனீசியாவில் பப்புவா நியூ கினிக்குக் கிழக்கே கிட்டத்தட்ட ஆயிரம் தீவுகளைக் கொண்டுள்ள ஒரு தீவு நாடாகும். இத்தீவுகளின் மொத்த நிலப்பரப்பு 28,400 சதுர கிமீ (10,965 சதுர மைல்) ஆகும். இதன் தலைநகர் ஓனியாரா குவாடல்கனால் தீவில் உள்ளது.

சொலமன் தீவுகளில் மெலெனீசிய மக்கள் பல்லாரக்கணக்கான ஆண்டுகளுக்கு முன்னர் குடியேறியதாக நம்பப்படுகிறது. 1890களில் ஐக்கிய இராச்சியம் இத்தீவுகளைக் கைப்பற்றி ஆட்சி செய்தது. இரண்டாம் உலகப் போரின் போது 1942-1945 காலப்பகுதியில் இங்கு குவாடல்கனால் போர் உட்படப் பல குறிப்பிடத்தக்க சமர்கள் இடம்பெற்றன. 1976 இல் இங்கு தன்னாட்சி நிறுவப்பட்டு இரண்டாண்டுகளின் பின்னர் விடுதலை பெற்றது.

1998 ஆம் ஆண்டில் இருந்து இங்கு இடம்பெற்றுவரும் இனப்போரை அடுத்து ஜூன் 2003 இல் ஆஸ்திரேலியாவின் தலைமையில் இங்கு பல்தேசியப் படைகள் அனுப்பப்பட்டன.

வடக்கு சொலமன் தீவுகள் இரு பகுதிகளாக ஒன்று விடுதலை பெற்ற சொலமன் தீவுகள், மற்றையது பப்புவா நியூ கினியின் பூகன்வீல் மாகாணம் என இரு பகுதிகளாகப் பிரிக்கப்பட்டுள்ளன.

மக்கள்
------

இங்குள்ள மக்களில் 94.5 விழுக்காட்டினர் மெலனீசியரும், 3% பொலினேசியரும் 1.2% மைக்குரோனீசியரும் ஆவர்.

மொழி
----

இங்கு மொத்தம் 74 மொழிகள் பேசப்படுகின்றன. இவற்றில் 4 மொழிகள் அழிந்து விட்டன. ஆங்கிலம் அதிகாரபூர்வ மொழியாக இருந்தாலும் 1-2 விழுக்காட்டினரே அம்மொழியைப் பேசுகின்றனர்.

சமயம்
-----

சொலமன் தீவுகளின் முக்கிய சமயம் கிறிஸ்தவம் ஆகும். 97 விழுக்காட்டினர் கிறிஸ்தவர்கள். 2.9 விழுக்காட்டினர் பழங்குடியினரின் சமய நம்பிக்கைகளைக் கொண்டவர்களும் பஹாய் மதத்தைப் பின்பற்றுபவர்களும் ஆவர்.

மேற்கோள்கள்
-----------

1. ↑  CIA World Factbook. Country profile: Solomon Islands பரணிடப்பட்டது 2016-05-27 at the வந்தவழி இயந்திரம் URL Accessed 2006-10-21
2. ↑  Gordon, Raymond G. Jr. (ed.), 2005. Solomon Islands in *Ethnologue: Languages of the World*, Fifteenth edition. Dallas, Tex.: SIL International
3. ↑  Centre for Intercultural Learning, Foreign Affairs Canada. "Country Insights: Solomon Islands". 2007-05-15 அன்று மூலம் பரணிடப்பட்டது. 2007-04-18 அன்று பார்க்கப்பட்டது.

வெளி இணைப்புகள்
---------------

* சொலமன் ஸ்டார் செய்தி இதழ்
* சொலமன் டைம்ஸ்
* சொலமன் தீவுகள் சுற்றுலா கையேடு பரணிடப்பட்டது 2008-01-07 at the வந்தவழி இயந்திரம்
**ஜமீன் கோட்டை** (*Jameen Kottai*) 1995 ஆம் ஆண்டு கலைப்புலி ஜி. சேகரன் கதை, திரைக்கதை, வசனம் எழுதி, நடித்து வெளியான தமிழ் திரைப்படம். ராமச்சந்தர் இயக்குனராகவும், சிற்பி இசையமைப்பாளராகவும் பணியாற்றிய இப்படத்தை பொன். குமார் தயாரித்தார்.

கதைச்சுருக்கம்
--------------

ஜமீன் கோட்டையானது பாழடைந்த ஒரு கட்டிடம் ஆகும். அந்த ஊரைச் சேர்ந்தவர்கள் அதனை மர்மங்கள் நிறைந்த கட்டிடமாகக் கருதி அதனருகே செல்வதைத் தவிர்க்கின்றனர்.

மாடசாமி (கலைப்புலி ஜி. சேகரன்) பூட்டு தயாரிக்கும் தொழில் செய்கிறார். அவனுடைய தங்கை ராஜேஸ்வரியுடன் வசிக்கிறார். அந்த கிராமத்தில் பணியாற்றும் மருத்துவர் வசந்தும் ராஜேஸ்வரியும் காதலிக்கின்றனர். அவர்களின் காதலைப் பற்றி அறியும் மாடசாமி அவர்கள் திருமணத்திற்கு ஏற்படாது செய்கிறான். ஆனால் வசந்தின் பெற்றோர்கள் அந்தத் திருமணத்திற்காக அதிகமான வரதட்சணை எதிர்பார்க்கின்றனர். தன் தங்கையின் நல்வாழ்க்கையைக் கருதி அவர்கள் கேட்கும் வரதட்சணையைக் கொடுப்பதற்கு சம்மதிக்கிறான் மாடசாமி. நகரத்திற்கு சென்று வேலை செய்தால் அதிக ஊதியம் பெற்று தன் தங்கையின் திருமணத்திற்குத் தேவையான பணத்தை சேமிக்கலாம் என்றெண்ணுகிறான் மாடசாமி. பிரகாஷ் (பயில்வான் ரங்கநாதன்) மற்றும் மாணிக்கம் இருவரும் மாடசாமியை சந்தித்து ஜமீன் கோட்டையில் உள்ள ஒரு பெட்டகத்தைத் திறக்க உதவி செய்தால் அதற்குப் பணம் தருவதாகக் கூற அவர்களுடன் ஜமீன் கோட்டைக்கு செல்ல முடிவெடுக்கிறான்.

மூவரும் உள்ளே ஜமீன் கோட்டைக்குள் செல்கின்றனர். மாடசாமி அங்குள்ள பெட்டகத்தின் பூட்டைத் திறக்கிறான். அவனுக்குத் தேவையான பணத்தைப் பெற்றுக்கொண்டு அந்த இடத்தைவிட்டுச் செல்கிறான் மாடசாமி. அப்பெட்டகத்தில் அங்குள்ள புதையலை அடைவதற்கான வழிமுறைகள் அடங்கிய குறிப்புகள் உள்ளது. அதன்படி ஒரு பவுர்ணமி நாளில் மீண்டும் அந்தக் கோட்டைக்குள் வரும் பிரகாஷ் மற்றும் மாணிக்கம் புதையலைக் கண்டுபிடிக்கின்றனர். புதையலைத் தனக்கே சொந்தமாக்கிக் கொள்ள என்னும் பிரகாஷ் மாணிக்கத்தைத் தாக்கி படுகாயப்படுத்துகிறான். திடீரென அங்கு வரும் அமானுஷ்ய உருவம் பிரகாஷைக் கொல்கிறது. ஜமீன் கோட்டையை விட்டு வெளியேறும் அந்த அமானுஷ்ய உருவம் ராஜேஸ்வரியின் உடலில் புகுந்துவிடுகிறது. அம்மனூர் என்ற ஊரில் அருள்பாலிக்கும் பத்ரகாளி என்ற தெய்வம் அந்த அமானுஷ்யத்திடமிருந்து ராஜேஸ்வரியையும் ஊர் மக்களையும் காப்பாற்றுவதாக திரைப்படம் முடிகிறது.

நடிகர்கள்
---------

* கலைப்புலி ஜி. சேகரன் - மாடசாமி
* சீதா - ராஜேஸ்வரி
* ரா. சங்கரன்
* கிங்காங்
* பி. ஆர். வரலக்ஷ்மி - சுஜாதா
* பயில்வான் ரங்கநாதன் - பிரகாஷ்
* பூபதி ராஜா - சூலையா
* என்னத்த கன்னையா - சோதிடர்
* ராஜ்குமரேஷ்
* ராஜகோபி
* ராஜதேவ்
* சின்னய்யா
* கல்பனா
* எம். ரத்னகுமார்
* தர்மா
* ஜெயப்ரகாஷ்
* வேலூர் விஜயகுமார்
* பாபு
* வாமன் மாலினி
* மோகினி - சிறப்புத் தோற்றம்

இசை
---

படத்தின் இசையமைப்பாளர் சிற்பி. பாடலாசிரியர் காளிதாசன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | மணிச்சிட்டு | பி. உன்னிகிருஷ்ணன் | 4:26 |
| 2 | மண்ணளந்த | சித்ரா | 5:16 |
| 3 | நான் பாடும் | சுவர்ணலதா, அமுதா | 4:37 |
| 4 | சிரிக்க வாங்க | அருண்மொழி | 4:38 |
| 5 | பொண்ணுக்குள்ள | பி. உன்னிகிருஷ்ணன், சுஜாதா மோகன் | 4:08 |

மேற்கோள்கள்
-----------

1. ↑  "ஜமீன்கோட்டை".
2. ↑  "ஜமீன்கோட்டை". 2017-11-10 அன்று மூலம் பரணிடப்பட்டது. 2019-03-15 அன்று பார்க்கப்பட்டது.
3. ↑  "ஜமீன்கோட்டை". Archived from the original on 2010-12-15. 2019-03-15 அன்று பார்க்கப்பட்டது.CS1 maint: unfit url (link)
4. ↑  "பாடல்கள்".
5. ↑  "ஜமீன்கோட்டை".
6. ↑  "பாடல்கள்". 2018-09-19 அன்று மூலம் பரணிடப்பட்டது. 2019-03-15 அன்று பார்க்கப்பட்டது.
**இருதாலய மருதப்பர்** என்பவர் ஊத்துமலையை ஆண்ட நிலகிழார்(ஜமீன்தார்) ஆவார்.  இவரது சிலை நவநீத கிருஷ்ணன் கோயில் கொடிமரத்திற்கு அருகே அமைந்துள்ளது.

இவரது முன்னோர்கள் விசுவநாதர் நாயக்கர் ஆட்சிக் காலத்தில் பாளையக்காரர்களாகவும், ஆங்கிலேயர் காலத்தில் சமீன்தாரர்களாகவும் வீற்றிருந்து ஊத்துமலையை ஆண்டு வந்தனர். மருதப்பர் என்பது இச்சமீன் தலைவர்களுக்கெல்லாம் பொதுப்பெயர். மருதப்பர் என்பது அம்பை வட்டத்தைச் சேர்ந்த திருப்புடைமருதூர் என்னும் தலத்திலுள்ள இறைவன் பெயராகும். 

இவர்கள் கொல்லம் ஆண்டு 349 முதல் சங்கரன்கோவிலில் ஆடித்தபசு திருவிழாவை சிறப்பாக நடத்தி வந்தனர்.

புலவர் போற்றும் புரவலர்
-----------------------

அண்ணாமலை ரெட்டியார, புளியங்குடி முத்துவீரக் கவிராயர், கடிைக முத்துப்புலவர், மாம்பழக் கவிச்சிங்கக் கவிராயர் முகவூர் கவிராயர்கள் உட்பட ஏராளமான புலவர்கள் இவரைப் போற்றிப் பாடியுள்ளனர். 

உ.வே.சாமிநாத ஐயர் இவரது அன்றாட பணிகளையும் தமிழ்ப் பணிகளையும் 'என் சரிதம்' என்ற தமது வாழ்க்கை வரலாற்று நூலில் புகழ்ந்துள்ளார்.

காவடிச் சிந்து
--------------

இருதாலய மருதப்பர் கழுகுமலை முருகன் கோவிலுக்கு காவடி எடுக்கும் போது வழிநடை களைப்பு தெரியாமல் இருப்பதற்காக அண்ணாமலை ரெட்டியார் பாடிய பாடல்கள் காவடி சிந்து என்ற‌ நூலாக தொகுக்கப்பட்டுள்ளது.

இந்த காவடிசிந்து ஐ.நா சபையில் எம்.எஸ். சுப்புலெட்சுமியால் பாடப் பெற்றது.  இந்நூலில் அரண்மனையின் அலங்காரத்தைப் பற்றியும், மருதப்பரின் செல்வச் செழிப்பான வாழ்க்கை, இறைபக்தி பற்றியும் விவரித்து எழுதப்பட்டுள்ளது.

மேற்கோள்
--------

1. ↑
2. ↑

உசாத்துணை
---------

நெல்லைத தமிழ்ச் சான்றோர்கள், ஆசிரியர் நல்லையராஜ், காவியா வெளியீடு, சென்னை - முதல் பதிப்பு: 2011
**ஊத்துமலை** (*Uthumalai*) என்பது இந்தியாவின் தமிழ்நாட்டின் ஒரு கிராமம் ஆகும். இது தென்காசி மாவட்டத்தில் உள்ள வீரகேரளம்புதூர் வட்டத்தில் அமைந்துள்ளது.

வரலாறு
------

திருநெல்வேலி மாவட்டத்தில் அமைந்துள்ள ஊத்துமலை பரப்பளவு அடிப்படையில் மிகப்பெரியது.

இந்த நிலங்கள் மெட்ராஸ் பிரசிடென்சியில் 1803 நிரந்தர குடியேற்றத்தின் ஒரு பகுதியாக அமைந்தன. மேலும் பிரித்தானிய கிழக்கிந்திய கம்பெனியால் (ஈ.ஐ.சி) ஜமீன்தாரி தோட்டமாக அங்கீகரிக்கப்பட்டது, இதன் அரண்மனை வீரகேரளம்புதூரில் இருந்தது. 1823ஆம் ஆண்டில், இது 123 சதுர மைல்கள் (320 km2) பரப்பளவுடன், 14,612 மக்கள் தொகையுடன் இருந்தது. நிர்வாக ரீதியாக 1917 இல் தென்காசி தாலுகாவில் இணைந்திருந்தது. அறுபத்து மூன்று கிராமங்களை உள்ளடக்கி மாவட்டத்தின் அனைத்து ஜமீன்தாரிகளில் மூன்றாவது பெரிய இடமாகும். 51,246 மக்கள் தொகையுடன் மதிப்பிடப்பட்டுள்ளது.1956 ஜமீன்தாரிமுறை ஒழிப்பின் படி   தற்போது 2 ஆம் நிலை ஊராட்சியாக உள்ளது இங்கு பெரியகுளம் மற்றும் சின்னதான் குளம் என்று இரு குளங்கள் உள்ளது இதன் மூலம்  விவசாயம் நடைபெறுகிறது மேலும் மழை அல்லாத சமயங்களில் வானம் பார்த்த பூமியாகவே அறியப்படுகிறது

புள்ளிவிவரங்கள்
---------------

2011 ஆம் ஆண்டு இந்திய மக்கள் தொகை கணக்கெடுப்பில் உத்துமலை 2168 வீடுகளையும் 7737 மக்கள்தொகையையும் கொண்டுள்ளது.இதில் 3788 ஆண்களும் 3949 பெண்களும் உள்ளனர். மக்களில் சிலர் பட்டியல் சாதியினரின் உறுப்பினர்களாக வகைப்படுத்தப்பட்டனர்; பட்டியல் பழங்குடியினரின் உறுப்பினர்கள் யாரும் இல்லை.

பொருளாதாரம்
-----------

2011 ஆம் ஆண்டில் கிராமத்தின் பரப்பளவு 3,443 ஹெக்டேர் (8,510 ஏக்கர்), விவசாயம் உள்ளூர் பொருளாதாரத்தில் முக்கிய இடம் பெற்றுள்ளது.

மேற்கோள்கள்
-----------

1. ↑  "Revenue Administration". Tirunelveli District Administration. 16 October 2018 அன்று பார்க்கப்பட்டது.
2. ↑   *Wives, Widows, and Concubines: The Conjugal Family Ideal in Colonial India*. Indiana University Press. .
3. ↑   *The Hollow Crown: Ethnohistory of an Indian Kingdom*. University of Michigan Press. .
4. ↑  "Search Details". Office of the Registrar General & Census Commissioner, India. 16 October 2018 அன்று பார்க்கப்பட்டது.

மேலும் படிக்க
-------------

* Baker, Christopher (January 1976). "Tamilnad Estates in the Twentieth Century". *The Indian Economic & Social History Review* **13** (1): 1-44. doi:10.1177/001946467601300101.
* Dirks, Nicholas B. (April 1986). "From Little King to Landlord: Property, Law, and the Gift under the Madras Permanent Settlement". *Comparative Studies in Society and History* **28** (2): 307–333. doi:10.1017/S0010417500013888. .
* Seylon, Raman N. (2004). "Study of Poligar Violence in Late 18th Century Tamil Country in South India". *African and Asian Studies* **3** (3–4): 245–272. doi:10.1163/1569209332643692.
**ஜமிலா ஹம்மாமி (Jamila Hammami )** இவர் சர்வதேச செஞ்சிலுவை சங்கத்தின் ஓமானில் பணித் தலைவராக உள்ளார்.

வாழ்க்கை
--------

ஜமீலா ஹம்மாமி ஐக்ஸ்-மார்சேய் பல்கலைக்கழகத்தில் கல்வி பயின்றார். இவர் 2002இல் சர்வதேச செஞ்சிலுவை சங்கத்தில் பணியாற்றத் தொடங்கினார். 2008ஆம் ஆண்டில் சவுதி அரேபியாவிலிருந்து திருப்பி அனுப்பப்பட்ட 62 ஈராக்கிய வீரர்களின் குடும்பங்களைக் கண்டுபிடிக்க ஈராக் அதிகாரிகளுக்கு இவர் அழைப்பு விடுத்தார்.  அந்த ஆண்டின் பிற்பகுதியில் ஈரான்-ஈராக் போரில் கொல்லப்பட்ட கிட்டத்தட்ட 250 வீரர்களின் உடல்களை சர்வதேச செஞ்சிலுவை சங்கத்தின் மூலம் பரிமாற்றம் செய்ய ஏற்பாடு செய்தார்.  2010 மற்றும் 2011 ஆம் ஆண்டுகளில் இவர் காத்மாண்டுவில் பணிபுரிந்து வந்தார். நேபாள உள்நாட்டுப் போரில் தப்பியவர்களுக்கு இடைக்கால நிவாரணம் அளித்தார்.   2014-5 ஆம் ஆண்டில் , லெபனானின் திரிப்போலியில் சர்வதேச செஞ்சிலுவை சங்கத்தின் குழுத் தலைவராக இருந்தார். சிரிய உள்நாட்டுப் போரிலிருந்து பரவிய ஆயுத வன்முறையால் பாதிக்கப்பட்ட சமூகங்களுடன் இணைந்து பணியாற்றினார்.

குறிப்புகள்
-----------

1. ↑  Sebastian Castelier, Oman’s humanitarian aid to Yemen also pragmatic, *Al-Monitor*, January 9, 2020. Accessed March 14, 2020.
2. ↑  Saudi returns bodies of Iraqis killed in Gulf War, *Reuters*, April 3, 2008. Accessed March 14, 2020.
3. ↑  Red Cross brokers swap of Iranian and Iraqi war dead பரணிடப்பட்டது 2021-06-04 at the வந்தவழி இயந்திரம், *The Daily Star*, December 1, 2008. Accessed March 14, 2020.
4. ↑  Relatives of the missing struggle with legal void, social taboo, *The New Humanitarian*, December 29, 2010. Accessed March 14, 2020.
5. ↑  Brendan Brady, The Ghosts of Nepal’s ‘Disappeared’, *The Diplomat*, March 26, 2011. Accessed March 14, 2020.
6. ↑  Lebanon: Strengthening the resilience of communities affected by violence, ICRC, February 11, 2015. Accessed March 14, 2020.
**சல்வீன் ஆறு** (*Salween river*) 2,815 கி.மீ. (1,749 மைல்) நீளமுடையதாகும். இது ஆசியாவின் பன்னிரண்டாவது நீளமான ஆறாகும். திபெத் மேட்டுநிலத்தில் உற்பத்தியாகி சீனா, மியான்மார், தாய்லாந்து ஆகிய நாடுகள் வழியாகப் பாய்ந்து தென்கிழக்கு ஆசியாவில் உள்ள அந்தமான் கடலில் கலக்கிறது. 

குறுகிய மலைப்பாங்கான இதன் படுகையின் பரப்பு 324,000 சதுர கிமீ (125,000 சதுர மைல்). மழைக் காலங்களில் மட்டும் இதன் கழிமுகத்திலிருந்து 90 கி.மீ. வரை கலங்கள் செல்ல முடியும்.

பொது
----

1930-இல் இந்த ஆற்றைக் கடந்து செல்லும் வணிகப் பாதை தொடர்பாகச் சீனாவுக்கும் மியான்மாருக்கும் ஏற்பட்ட தகராறு சல்வீன் இயக்கம் என்ற பெயரில் இரண்டாம் உலகப்போர் காலத்தி்ல் சண்டையாக உருவெடுத்தது. 

இச்சண்டையில் சீன மற்றும் சப்பானிய படைவீரர்கள் ஆயிரக் கணக்கானோர் மாண்டனர். 20-ஆம் நூற்றாண்டின் பிற்பகுதியில் சல்வீன் ஆறு பாயும் பகுதிகளில் உள்ள மலைகளில் வணிகத்துக்காக மரம் வெட்டும் போக்கு அதிகரித்தது. இதனால் ஆற்றின் சூழியல் பாதிப்படைந்தது. 

வட மியான்மார் வழியாக பாயும் சல்வீன் ஆறு

மேற்கோள்கள்
-----------

1. ↑  "Water Resources of Myanmar". AQUASTAT. 2010-09-21 அன்று பார்க்கப்பட்டது. Website gives Salween discharge as 157 cubic kilometers per year, which translates to roughly 4,876 m3/s

மேலும் காண்க
------------

| * பா
* உ
* தொ
 தாய்லாந்து ஆறுகள் |
| --- |
| ஆறுகள் | 
* சல்வீன் ஆறு
* சாவோ பிரயா ஆறு
* நன் ஆறு
* மேக்கொங் ஆறு
* யோம் ஆறு
* லாம் டா கிளாங் ஆறு
* கோலோக் ஆறு
* பட்டாணி ஆறு

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* யப்பான்

 |
| மற்றவை | 
* NARA

 |
எண்மருவி காற்றழுத்தமானி
சிற்றுரு எண்மருவி அழுத்தவியல்மானி
**அழுத்தமானி** என்பது வளிமம் (அ) வாயுக்கள் மற்றும்  நீர்மம் (அ) திரவங்களின் அழுத்தத்தினை அளவீட பயன்படுகின்றது. **அழுத்தம்** என்பது ஒரு பொருளின் மீது அதன் ஒரு *குறிப்பிட்ட* அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தமானி பொதுவாக பண்புப்பெயர்ப்பியாக செயற்படுகின்றது. எடுத்துக்காட்டாக அழுத்தத்தினை மின்னியல் சக்தியாக மாற்றுவதைக் கூறலாம்.

அழுத்தமானி என்பது நம்முடைய தினச்செயற்பாடுகளில் கட்டுப்படுத்தும் கருவியாகவும், மேற்பார்வையிடும் கருவியாகவும் பயன்படுகின்றது. அழுத்தமானி மறைமுகமாக திரவ/வாயுக்களின் ஒட்டத்தினையும், வேகம மற்றும் திரவங்களின் மட்டத்தினையும், உயரத்தினையும் அளவீடப் பயன்படுகின்றது. அழுத்தமானியானது அழுத்தபண்புப்பெயர்ப்பி (*pressure transducer*), அழுத்தம் ட்ரான்ஸ்மீட்டர், அழுத்தம்சுட்டி (*pressure indicator*), நீலத்தடிநீர் மட்டமானி (*piezometer*), குறைவழுத்தமானி (*manometer*) என்றும் அழைக்கப்படுகின்றது.

அழுத்தமானியானது தொழில்நுட்பம், செயற்பாடு, வடிவமைப்பு, பயன்பாடு மற்றும் விலையின் அடிப்படையில் வெவ்வேறு வகையில் வித்தியாசப்படுகின்றது. இன்றையளவில் தோரயமாக 50க்கும் மேற்பட்ட அழுத்தமானி 3000க்கும் மேற்பட்ட நிறுவனங்களால் தயாரிக்கப்படுகின்றது.

வகைகள்
------

அழுத்தமானியானது அது அளவீடும் அழுத்தத்தினையையும், வெப்பநிலை பயன்பாடுகளையும் பொருத்து வகைப்படுத்தப்படுகிறது, எனினும் அழுத்தத்தினை பொறுத்தே அதன் வகைபாடுகள் கீழ்கண்டனவாக வகைப்படுத்தப்படுகிறது.

* **வெற்றிட அழுத்தமானி** (*Absolute Pressure Sensor*)

இது முற்றிலும் வெற்றிடத்தினை அளவீடும் கருவியாகும்.

* **குறைவழுத்தமானி** (*Vacuum Pressure Sensor*)

இதுவும் வெற்றிடத்தினை அளவீடும் என்றாலும், இது வளிமண்டலத்திற்கு கீழேயுள்ள அழுத்ததினை அளவீடும் கருவியாகும்.

* **வளிமண்டல அழுத்தமானி** (*Gauge Pressure Sensor*)

இது வளிமண்டல அழுத்தத்தினை அளவீடும் கருவியாகும்.

* **வகையீட்டு அழுத்தமானி** (*Differential Pressure Sensor*)

இது இரு வேறுபட்ட அழுத்தத்தினை அளவீடும் கருவியாகும், அழுத்தமானியோடு இருவேறு அழுத்தத்தினை அளவீட வேண்டிய பகுதியானது இணைக்கப்பட்டிருக்கும். இரண்டு அழுத்ததிற்கும் இடையுள்ள வித்தியாசத்தினை அளவீடும்.

* **மூடப்பட்ட அழுத்தமானி** (*Sealed Pressure sensor*)

இதுவும் வளிமண்டல அழுத்தமானியை போன்றே செயற்படும். ஆனால் இது வளிமண்டல அழுத்தத்தினை ஓப்பீடுவதற்கு பதிலாக இதனோடு இணைக்கப்பட்டுள்ள மூடப்பட்டஅழுத்தத்தினை ஓப்பீடும்.

பயன்பாடுகள்
-----------

அழுத்தமானி அழுத்தத்தினையும், உயரத்தினையும், ஓட்டத்தினையும், மட்டத்தினையும்/ஆழத்தினையும், ஒழுக்கினையையும், அளவீடப் பயன்படுகின்றது.

இவற்றையும் பார்க்க
------------------

1. இயக்கநிலை அழுத்தம்
2. அழுத்தம்
3. List of sensors
**அபுர் சன்ஸார்** (வங்காளமொழி: অপুর সংসার *Opur Shôngshar*, ஆங்கிலம்|The World of Apu)அப்புவின் இளம் பருவத்தினையும் அவன் வாழ்க்கையின் முடிவுகளினையும் காட்டும் இத்திரைப்படம் அப்பு திரைப்படத்தின் மூன்றாம் பாகமென்பதும் குறிப்பிடத்தக்கது. இப்படத்திற்கு 1959 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.

வகை
---

கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

அப்பு வேலை தேடி கொல்கத்தாவிற்குப் பயணமாகின்றான்.கொல்கத்தாவில் வாடகை வீட்டில் குடிக்கொண்டிருக்கும் அப்பு தன்னைப் பற்றிய கதையொன்றினை ஆவலாக எழுதியும் கொண்டிருக்கின்றான்.கதைகள் எழுதுவதில் ஆர்வம் காட்டிய அப்பு தன்னுடைய கதையும் பதிப்பாகும் என்பதில் முனைப்போடு இருக்கின்றான்.அங்கு தங்கியிருக்கும் வேளையில் அவனுடைய பழைய நண்பனான புழுவைச் சந்திக்கின்றான் பின்னர் இருவருமாக புலுழின் சொந்தக் கிராமத்தில் நடைபெற இருக்கும் சொந்தக்காரப் பெண்ணின் திருமணத்திற்குச் செல்கின்றனர்.மேலும் அப்பெண்ணை மணம் செய்யவிருந்த இளைஞனும் மனநோயாளி என்பதனை அறிந்து கொள்ளும் அவளின் பெற்றோரும் திருமணம் நடைபெற வேண்டிய நேரத்தில் நடைபெற்றே தீரவேண்டுமென்று கூறிகின்றனர்.அதன்படி பல வற்புறுத்தல்களின் பின்னர் அப்புவே அவளை மணம் செய்துகொள்கின்றான்.அபர்னாவுடன் கொல்கத்தாவிற்குச் செல்லும் அப்பு அங்கு அவளுடன் வாழ்ந்தும் வருகின்றான்.கஜால் என்னும் மகனைப் பெற்றெடுக்கும் அபர்னா பிரசவத்தின் பின்னர் இறந்தும் போகின்றாள்.இச்செய்தியை மனதால் தாங்கமுடியாத அப்பு அக்குழந்தையினை பாட்டானார்களிடம் விடுத்து 
காடு மேடு என அலைந்து ஆன்மீகவாதியாகவே மாற்றம் கொள்கின்றான்.பின்னர் சிறிது காலம் கழித்து தன் மகனைப் பார்க்க பிரியப்பட்டு அவனிடம் சென்றடைகின்றான்.ஆரம்பத்தில் அவனிடம் வரமறுக்கும் கஜால் பின்னர் தன் தந்தையிடம் ஓடிச் சென்று கட்டித் தழுவுகின்றான்.

விருதுகள்
---------

* தேசிய திரைப்பட விருது சிறந்த திரைப்படம்,இந்தியா- 1960

வெளியிணைப்புகள்
---------------

* சத்யஜித் ராயின் அதிகாரப்பூர்வத் தளத்தில் பரணிடப்பட்டது 2007-06-29 at the வந்தவழி இயந்திரம்
***நாய் சேகர் ரிட்டர்ன்ஸ்*** (*Naai Sekar Returns*) என்பது 2022-இல் சுபாஸ்கரன் அல்லிராஜா தயாரிப்பில் இயக்குநர் சுராஜ் எழுதி இயக்கிய இந்தியத் தமிழ் மொழி குற்றவியல் நகைச்சுவைத் திரைப்படமாகும். இப்படத்தில் வடிவேலு 4 ஆண்டுகளுக்குப் பிறகு மீண்டும் நடிக்கிறார். வடிவேலு மற்றும் சுராஜ் ஆகியோருடன் தனது முதல் கூட்டணியில் சந்தோஷ் நாராயணன் இப்படத்திற்கு இசையமைத்துள்ளார். இப்படம் சுராஜ் இயக்கிய தலை நகரம் (2006) திரைப்படத்தில் வடிவேலுவின் கதாபாத்திரத்தின் வழித்தொடர் ஆகும். இந்த திரைப்படம் 9 டிசம்பர் 2022 அன்று திரையரங்குகளில் வெளியிடப்பட்டது.

நடிகர்கள்
---------

* நாய் சேகராக வடிவேலு
* சிவாங்கி கிருஷ்ணகுமார்
* ரெடின் கிங்ஸ்லி
* ஆனந்தராஜ்
* லொள்ளு சபா மாறன்
* முனிஷ்காந்த்
* விக்னேஷ்காந்த்
* லொள்ளு சபா சேசு
* பிரசாந்த் ரங்கசாமி

தயாரிப்பு
---------

திரைப்படங்களில் நடிப்பதற்கு நடிகர் வடிவேலுவுக்கு வழங்கப்பட்ட தடை நீக்கப்பட்டதும், இயக்குனர் சுராஜுடன் தான் நடிக்கவுள்ளதாக நடிகர் வடிவேலு அறிவித்தார். இப்படத்தை லைக்கா தயாரிப்பகம் பதாகையின் கீழ் சுபாஸ்கரன் அல்லிராஜா தயாரித்து வருகிறார். இந்தப் படத்திற்கு ‘நாய் சேகர்’ என்று பெயரிடப்படும் என எதிர்பார்க்கப்பட்ட நிலையில், தலைப்பில் மாற்றம் செய்யப்பட்டுள்ளது. "தலை நகரம்" படத்திற்காக வடிவேலுவும், இயக்குநர் சுராஜும் முதன்முதலில் இணைந்தனர். அந்த படத்தில் நகைச்சுவைக் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. எனவே அந்த கதாபாத்திரத்தின் பெயரையே படத்தின் தலைப்பாக வைக்க படக்குழு திட்டமிட்டது. ஆனால் தலைப்பை சதீஸ் நடிப்பில் உருவாகும் படத்துக்கு ஏஜிஎஸ் என்டர்டெயின்மென்ட் நிறுவனம் பதிவு செய்துள்ளது.

பல விவாதங்களுக்குப் பிறகு, ஏஜிஎஸ் தயாரிப்பு நிறுவனம் தங்கள் படத்தை நாய் சேகர் என்ற பெயரில் வெளியிட்டது. எனவே தயாரிப்பாளர்கள் தலைப்பில் மாற்றம் செய்ய வேண்டியிருந்தது. மேலும் புதிய தலைப்பாக 'நாய் சேகர் ரிட்டர்ன்ஸ்' இறுதி செய்யப்பட்டது.

சமீபத்தில் ஒரு பேட்டியில், நகைச்சுவை நடிகர் ரெடின் கிங்ஸ்லி தான் படத்தில் இருப்பதை உறுதிப்படுத்தினார்.

சான்றுகள்
---------

1. ↑  "Naai Sekar Returns (2022) | Naai Sekar Returns Movie | Naai Sekar Returns Tamil Movie Cast & Crew, Release Date, Review, Photos, Videos". *FilmiBeat*.
2. ↑  "Naai Sekar Returns is the title of Vadivelu's next". *www.sify.com*.
3. ↑  "First-look poster of Vadivelu's Naai Sekar Returns is out". *The News Minute*. October 8, 2021.
4. ↑  "Naai Sekar Returns is the title of Vadivelu's next". *www.sify.com*.
5. 1 2
6. ↑  "Vadivelu's film titled Naai Sekar Returns". *dtNext.in*. October 9, 2021. நவம்பர் 20, 2021 அன்று மூலம் பரணிடப்பட்டது. பிப்ரவரி 1, 2022 அன்று பார்க்கப்பட்டது.
7. ↑  "Vadivelu's Naai Sekar Returns begins; cast revealed - Times of India". *The Times of India* (ஆங்கிலம்). 2022-01-10 அன்று பார்க்கப்பட்டது.
8. ↑  "Meet the cast of Vadivelu starrer 'Nai Sekar Returns' - Times of India". *The Times of India* (ஆங்கிலம்). 2022-06-16 அன்று பார்க்கப்பட்டது.
9. ↑  "Vagaipuyal to make his comeback with his iconic charecter 'Naai Sekar' in the film 'Thalai Nagaram'". *Fanatic Buff*.
10. ↑  "The title of Vadivelu and Suraj's 'Naai Sekar' goes for an alteration - Times of India". *The Times of India*.
**வெஸ்ட்மின்ஸ்டர்**  (*Westminster*) இங்கிலாந்தின் வெஸ்ட்மின்ஸ்டர் நகரத்தினுள் மைய லண்டன் பகுதியில் அமைந்துள்ள ஓர் குடிப்பகுதியாகும். இது தேம்சு ஆற்றின் வடகரையில் லண்டன் நகரத்தின் தென்மேற்கிலும் சாரிங் கிராசிலிருந்து தென்மேற்கே 0.5 மைல்கள் (0.8 km) தொலைவிலும் அமைந்துள்ளது. இங்கு லண்டனின் வரலாற்றுச் சிறப்புமிக்க மற்றும் பெருமைமிக்க இடங்கள் பல உள்ள காரணத்தால் சுற்றுலாப் பயணிகளை ஈர்க்கிறது. இவற்றில் சிலவாக வெஸ்ட்மின்ஸ்டர் அரண்மனை, பக்கிங்காம் அரண்மனை, வெஸ்ட்மின்ஸ்டர் மடம் மற்றும் வெஸ்ட்மின்ஸ்டர் பேராலயம் ஆகியன உள்ளன. 

வரலாற்றின்படி மிடில்செக்சின் பகுதியான இதற்கு *வெஸ்ட்மின்ஸ்டர்* என்ற பெயர் வெஸ்ட்மின்ஸ்டர் மடத்தை அடுத்துள்ள பகுதி - (வெஸ்ட்- மேற்கு மின்ஸ்டர் - தேவாலயம்) என்பதால் அமைந்தது. இதுதான் இங்கிலாந்து அரசின் இருப்பிடமாகவும் பின்னர் பிரித்தானிய அரசின் இருப்பிடமாகவும் ஆயிரம் ஆண்டுகளாக இருந்தது. ஐக்கிய இராச்சிய நாடாளுமன்றம் இயங்குகின்ற இங்குள்ள வெஸ்ட்மின்ஸ்டர் அரண்மனை உலக பாரம்பரியக் களம்|யுனெஸ்கோ உலக பாரம்பரியக் களங்களில் ஒன்றாக விளங்குகிறது.

வெளியிணைப்புகள்
---------------

|  |  |
| --- | --- |
|  | விக்கிப்பயணத்தில் ***London/Westminster*** என்ற இடத்திற்கான பயண வழிகாட்டி உள்ளது. |

* Westminster Borough Council
* Westminster Walks - from Findlay Muirhead's 1927 guidebook to *London and its Environs* பரணிடப்பட்டது 2006-02-22 at the வந்தவழி இயந்திரம்
* Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
* Palmer's Village, a deserted village in Westminster